ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022377
ขอความอนุเคราะห์ให้สร้างเกาะกลางถนนและจุดกลับรถ บริเวณ ตั้งแต่ถนนเจริญนคร 21 ไปจนถึงสี่แยกเจริญนคร (ฝั่งธนบุรี) ถนนเจริญนคร แขวงบางลำภูล่าง เขตคลองสาน กรุงเทพมหานคร จุดสังเกตเป็นเส้นทางที่หากเลี้ยวซ้ายจะไปยังสะพานกรุงเทพได้ เนื่องจากผู้ร้องแจ้งว่าบริเวณพื้นที่ดังกล่าวไม่มีเกาะกลางถนน ซึ่งเป็นระยะทาง 4 กิโลเมตร ผู้ร้องจึงเห็นว่าควรมีการสร้างเกาะกลางถนนขึ้นในบริเวณพื้นที่ฯ เพราะว่าผู้ร้องพบเห็นรถยนต์ส่วนบุคคลและรถจักรยานยนต์ยูเทิร์นกลับรถตลอดเส้นทางฯ เป็นประจำทุกวัน ผู้ร้องเกรงว่าจะเกิดอุบัติเหตุทางจราจรขึ้น ประกอบกับถนนเส้นดังกล่าว รถที่สัญจรไป-มา ขับรถค่อนข้างเร็ว และเกิดอุบัติเหตุบ่อยครั้ง เบื้องต้นมีการแจ้งเรื่องเสนอแนะไปยังช่องทางของผู้ว่ากรุงเทพมหานคร คุณชัชชาติ สิทธิพันธุ์(ไม่ทราบรายละเอียดที่แน่ชัด)(เพียงกล่าวถึงเท่านั้น) แต่ก็ยังไม่ได้รับการแก้ไข ประสบปัญหามานานหลายปี จึงประสงค์ให้หน่วยงานที่เกี่ยวข้องสร้างเกาะกลางถนนและจุดกลับรถให้เป็นที่เป็นทาง เพื่อป้องกันการเกิดอุบัติเหตุให้กับประชาชนที่ใช้ถนนฯต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata